**Rațiune**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dintre lemne-n faţa sobei,

un şoricel s-a iţit,

l-a privit blând moş Mitică

şi pe loc l-a îndrăgit.

Din bucata lui de brânză

el a rupt un colţişor

şi i-a dat şi lui – flămândul

ce venise-n casa lor.

Şoricelul alb ca neaua,

cu ochi roşii ca de jar,

mirosea mişcând mustaţa,

preţiosul dar.

A-ndrăznit şi a gustat,

i-a plăcut şi a mâncat...

El credea că-i moş Crăciun

generos şi milostiv,

că-ndurase-ntreg Ajunul

foamea şi gerul cumplit.

Câteva zile de-a rândul

Mitică l-a tot hrănit,

şoricelu-a prins putere,

dar moşul l-a izgonit.

Mătuşica mea, Olguţa

adoptă un pisoiaş,

o mică sălbăticiune -

gri-vărgat, un cercetaş.

Motănelul sta la pândă,

patrula neobosit

şi de atunci să vină-n casă,

şoarecii n-au îndrăznit.

Astăzi, vara mea, Micuţa,

creşte şi ea pisoiaşi,

îi iubeşte şi-i alintă,

ca pe nişte copilaşi.

Am avut şi noi pisici,

o pleiadă de voinici

şi câteva pisicuţe,

graţioase şi drăguţe.

Le-am iubit şi mângâiat,

de şoareci ne-au apărat

şi în nopţile cu lună

torceam caieru-mpreună.

Înţeles-am timpuriu,

ceea ce eu bine ştiu:

„să primeze raţiunea

cât nu-i prea târziu!”